**Apátistvánfalva Községi Önkormányzat Képviselő-testületének**

**6/2020. (XII.22.) önkormányzati rendelete**

**A helyi adókról szóló 15/2015. (IX.25.) önkormányzati rendelet módosításáról**

A veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint a települési önkormányzat képviselő-testületének feladat- és hatáskörét a polgármester gyakorolja. Erre tekintettel Apátistvánfalva Község polgármestere a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

1. **§** A helyi adókról szóló 15/2015. (IX.25.) önkormányzati rendelet (továbbiakban Rendelet)3.§-a helyébe a következő rendelkezés lép:

**„3.§** A helyi iparűzési adó mértéke az iparűzési tevékenység után az adóalap 1 %-a**”**

1. **§**. E rendelet 2021. január 1-jén lép hatályba.

Fodor Sándor sk. Dr. Dancsecs Zsolt sk.

 Polgármester Jegyző

Kihirdetve:2020. december 22.-én.

Dr. Dancsecs Zsolt sk.

Jegyző

**Összefoglaló**

A veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint a települési önkormányzat képviselő-testületének feladat- és hatáskörét a polgármester gyakorolja. Ez az előírás a rendelet elfogadására is vonatkozik. Kiemelt fontosságú, hogy ebben a helyzetben is a képviselő – testület tagjainak legyen lehetősége a rendelet elfogadása előtt a rendelet tervezetének megismerésére, javaslataik megtételére. Erre tekintettel a melléklet szerinti rendelet tervezetét valamennyi testületi tag megkapja, a tervezetet írásban véleményezheti. A rendelet csak ezek után fogadható el.

 Fodor Sándor Dr Dancsecs Zsolt

 polgármester jegyző